ໄທແລະກໍາປູເຈຍຕົກລົງກັນ ຈະຮຽກກອງປະຊຸມ ກໍາມະການຊາຍແດນ
ນາຍົກລັດຖະມົນຕີຮຸນ​ແຊນ ກ່າວ​ວ່າ ພວກ​ໄກ່​ເກ່ຍ ຈາກອິນ​ໂດ​ເນ​ເຊຍ ​ຈະ​ຕ້ອງ​ມີໜ້າ​​ໃນ​ການ​ເຈລະຈາ​ ກ່ຽວ​ກັບ​ເຂດ​ຊາຍ​ແດນນນ.
ໄທແລະກໍາປູເຈຍໄດ້ຕົກລົງກັນ ທີ່ຈະຮຽກກອງປະຊຸມຄະນະກໍາມະການນຶ່ງຂຶ້ນເພື່ອ ໂອ້ລົມສົນທະນາກັນເລື້ອງບັນຫາຊາຍແດນ ທີ່ໄດ້ສ້າງຄວາມບາດໝາງລະຫວ່າງສອງ ປະເທດນັ້ນ ຊຶ່ງມີທ່າທາງວ່າກອງປະຊຸມທີ່ວ່ານີ້ ຈະມີຂຶ້ນກ່ອນທ້າຍເດືອນນີ້ກໍເປັນໄດ້ ລັດຖະມົນຕີກະຊວງປ້ອງກັນປະເທດໄທ ທ່ານຢຸດທະສັກ ສະສິປຣະພາ ກ່າວໃນວັນ ພະຫັດມື້ນີ້ວ່າ ຄູ່ຕໍາແໜ່ງຂອງທ່ານຈາກກໍາປູເຈຍໄດ້ໂທລະສັບມາຫາທ່ານກ່ອນໜ້ານີ້ ຂໍຮ້ອງໃຫ້ຮຽກກອງປະຊຸມຂອງຄະ ນະກໍາມະການຊາຍແດນທົ່ວໄປຂຶ້ນ ຊຶ່ງທ່ານກ່າວ ວ່າ ການພົບປະກັນນີ້ສາມາດມີຂຶ້ນໄດ້ ໃນທັນທີທີ່ລັດຖະບານໃໝ່ຂອງໄທໄດ້ນໍາສະເໜີ ຖະແຫລງການດ້ານນະໂຍບາຍຂອງຕົນຕໍ່ສະພາແຫ່ງຊາດ ຊຶ່ງກໍານົດຈະມີຂຶ້ນພາຍໃນ 15 ມື້ຕໍ່ໜ້ານີ້ ທີ່ນະຄອນຫລວງພະນົມເປັນ ນາຍົກລັດຖະມົນຕີຮຸນແຊນ ກ່າວວ່າ ພວກໄກ່ເກ່ຍຈາກ ອິນໂດເນເຊຍ ຈະຕ້ອງມີໜ້າໃນການເຈລະຈາກ່ຽວກັບເຂດຊາຍແດນ 17 ຫລັກກິໂລ ແມັດມົນທົນ ທີ່ເປັນບັນຫາໂຕ້ແຍ້ງກັນໃນເຂດອ້ອມແອ້ມເຂົາພຣະວິຫານນັ້ນ ແຕ່ວ່າທັງ ສອງປະເທດສາມາດທໍາການໂອ້ລົມກັນເລື້ອງບັນຫາອື່ນໆໃນລະຫວ່າງກັນເອງໄດ້ ບັນດານັກການທູດໄດ້ກ່າວເຊ່ນກັນ ເຖິງຊ່ອງທາງໃນການພົບປະສຸດຍອດກັນໃນເວລາ ອັນໄວໆນີ້ ລະຫວ່າງທ່ານຮຸນແຊນກັບທ່ານນາງຢິ່ງລັກ ຊິນນະວັດ ນາຍົກລັດຖະມົນຕີ ໃໝ່ຂອງໄທນັ້ນ